Αξιολόγηση της τοξικής δράσης φυτοπροστατευτικών προϊόντων σε αρπακτικά ακάρεα
Creators: name: Δέλλα, Ανθούλα Ιωάννη
Publisher: name: Aristotle University of Thessaloniki
Year: 2007
Subjects: Αρπακτικά ακάρεα
Φυτοπροστατευτικά προϊόντα
Τοξικότητα
Ανθεκτικότητα
Predaceous mites
Euseios finlandicus
Toxicity
Resistance

description: Το αρπακτικό άκαρι Euseius finlandicus είναι ευρέως διαδεδομένο σε διάφορες χώρες και είναι ένα από τα λίγα είδη του γένους Euseius που απαντώνται σε περιοχές με εύκρατο κλίμα. Σε περιοχές της βόρειας Ελλάδας, το E. finlandicus έχει βρεθεί να αναπτύσσει μεγάλους πληθυσμούς σε εμπορικούς οπωρώνες μηλιάς, κερασιάς και ροδακινιάς, με αποτέλεσμα να θεωρείται ως ένας σημαντικός παράγοντας βιολογικού ελέγχου φυτοφάγων ακάρεων σε εμπορικούς οπωρώνες μηλιάς και ροδακινιάς. Το θέρος του 2004 εγκαταστάθηκαν στο εργαστήριο τρεις πληθυσμοί του αρπακτικού ακάρεως Ε. finlandicus που συλλέχθηκαν από εμπορικούς οπωρώνες της Μακεδονίας και από αψέκαστα δέντρα καλλωπιστικής δαμασκηνιάς που αναπτύσσονταν στο χώρο του Αριστοτέλειου Πανεπιστημίου Θεσσαλονίκης. Σκοπός των πειραμάτων ήταν να μελετηθεί η τοξικότητα ευρέως χρησιμοποιούμενων φυτοπροστατευτικών προϊόντων στους τρεις πληθυσμούς του E. finlandicus, καθώς και η επίδραση δυο διαφορετικών σκευασμάτων της ίδιας δραστικής ουσίας (azinphos-methyl) στην ανήλικη ανάπτυξη, τη διάρκεια ζωής και τη συνολική ωοπαραγωγή των ατόμων ενός πληθυσμού του E. finlandicus ανθεκτικού στο azinphos-methyl.Στο πρώτο κεφάλαιο της διατριβής, αναφέρονται τα αποτελέσματα πειραμάτων σχετικών με την παραλλακτικότητα στο βαθμό ανθεκτικότητας 3 πληθυσμών του ακάρεως σε ευρέως χρησιμοποιούμενα φυτοπροστατευτικά προϊόντα.Χρησιμοποιήθηκε η μέθοδος της εμβάπτισης αντικειμενοφόρου πλάκας (slide-dip method). Σύμφωνα με τα αποτελέσματα των πειραμάτων, διαπιστώθηκε ότι οι τιμές της μέσης θανατηφόρου συγκέντρωσης (LC50) των παρασιτοκτόνων που χρησιμοποιήθηκαν στην μελέτη για τους 3 πληθυσμούς του E. finlandicus παρουσίασαν παραλλακτικότητα μεταξύ των πληθυσμών του ακάρεως. Στα περισσότερα από τα παρασιτοκτόνα που εξετάστηκαν, βρέθηκε ότι οι τιμές LC50 ήταν σαφώς υψηλότερες για τους πληθυσμούς που συλλέχθηκαν από ψεκασμένους οπωρώνες ('Ινστιτούτο', 'Κερασιά') από ότι για τον πληθυσμό που συλλέχθηκε από αψέκαστα δέντρα ('Καλλωπιστική Δαμασκηνιά'). Φαίνεται λοιπόν ότι, σε οικοσυστήματα που γίνονται συστηματικοί ψεκασμοί, οι πληθυσμοί του E. finlandicus μπορούν να αναπτύσσουν ανθεκτικότητα λόγω της μεγάλης πίεσης επιλογής που ασκείται και, μάλιστα, η ανάπτυξης ανθεκτικότητας να είναι ιδιαίτερα υψηλή. Επίσης, η παραλλακτικότητα ως προς την ανάπτυξη ανθεκτικότητας μπορεί να οφείλεται στη γενετική ποικιλότητα μεταξύ των διαφορετικών πληθυσμών του E. finlandicus.Στο δεύτερο κεφάλαιο της διατριβής, μελετήθηκε η επίδραση των οργανοφωσφορικών εντομοκτόνων Cotnion 35SC και Gusathion M 20EC, που περιέχουν την ίδια δραστική ουσία azinphos-methyl, στη διάρκεια ανάπτυξης, την επιβίωση και την ωοπαραγωγή ενός ανθεκτικού στα παραπάνω εντομοκτόνα πληθυσμού του αρπακτικού ακάρεως E. finlandicus. Για το σκοπό αυτό, χρησιμοποιήθηκε η μέθοδος της έκθεσης ανήλικων και ενήλικων ατόμων του ακάρεως σε δακτυλίους ψεκασμένων φύλλων φασολιάς (leaf-spray method). Βρέθηκε ότι, η έκθεση του E. finlandicus στα εντομοκτόνα Cotnion και Gusathion αυξάνει σημαντικά τη συνολική διάρκεια ανάπτυξης των ατόμων του ακάρεως σε σχέση με την διάρκεια της ανήλικης ανάπτυξης των ατόμων του μάρτυρα. Όμως, ανήλικα άτομα που εκτέθηκαν στα εντομοκτόνα Cotnion και Gusathion επιβίωσαν σε ποσοστά 38 και 48% αντίστοιχα, ενώ μεγάλο ποσοστό των ατόμων που εκτέθηκαν ως ενήλικα στα εντομοκτόνα επιβίωσαν από την τοξική τους δράση. Αν ληφθεί υπόψη ότι, σε μια δεδομένη στιγμή σε έναν αγρό μπορούν να συνυπάρχουν διαφορετικά στάδια του ακάρεως, γίνεται αντιληπτό ότι ένας αξιόλογος αριθμός ατόμων του E. finlandicus μπορεί να επιβιώνει και να αναπτύσσεται παρά την υπολειμματική δράση των εντομοκτόνων Cotnion και Gusathion.Η υπολειμματική δράση των δυο εντομοκτόνων επηρέασε και τη συνολική ωοπαραγωγή των ατόμων του ακάρεως. Τα θηλυκά άτομα που εκτέθηκαν στα εντομοκτόνα από το στάδιο του αυγού απέθεσαν έναν αξιόλογο αριθμό αυγών που, όμως, ήταν κατά κανόνα μικρότερος από τον αριθμό των αυγών που αποτέθηκαν από άτομα του μάρτυρα. Θηλυκά άτομα του ακάρεως που εκτέθηκαν στα εντομοκτόνα μόνο ως ενήλικα, απέθεσαν μικρότερο αριθμό αυγών σε σχέση με τα άτομα του μάρτυρα, αν και οι διαφορές ήταν μικρότερες. Τα αποτελέσματα των πειραμάτων δείχνουν ότι η συνολική διάρκεια ανάπτυξης και η ωοπαραγωγή δεν διέφεραν σημαντικά στα άτομα του αρπακτικού ακάρεως E. finlandicus που εκτέθηκαν στα εντομοκτόνα Cotnion και Gusathion που περιέχουν την ίδια δραστική ουσία. Τα άτομα του E. finlandicus έχουν την ικανότητα να επιβιώνουν και να αναπαράγονται όταν εκτίθενται στα υπολείμματα του Cotnion και του Gusathion, σε δόσεις που είναι κοντά στη συνιστώμενη δόση για εφαρμογή στον αγρό. Διαφορά παρατηρήθηκε ως προς την επιβίωση των ατόμων που εκτέθηκαν στα δυο εντομοκτόνα σκευάσματα. Τα άτομα που εκτέθηκαν ως ενήλικα σε φύλλα ψεκασμένα με το εντομοκτόνο Gusathion επιβίωσαν σε μεγαλύτερο ποσοστό σε σχέση με τα άτομα που εκτέθηκαν ως ενήλικα σε φύλλα ψεκασμένα με το Cotnion.
description: The predatory mite Euseius finlandicus (Oudemans) (Acari: Phytoseiidae) is worldwide in distribution. It is a species of the genus Euseius that it has been found in regions with mild climate. In northern Greece, it has been found in apple, cherry and peach orchards. It is considered as a potential biocontrol agent of the European red spider mite Panonychus ulmi (Koch).Three populations of E. finlandicus were established in the laboratory with individuals collected in summer 2004 from commercial orchards of central northern Greece and from unsprayed ornamental plum trees that were grown in the University of Thessaloniki. In the present thesis, the toxic effects of a series of widely used insecticides and miticides to the predatory mite E. finlandicus were studied in the laboratory. Experiments were, also, conducted to investigate the side- effects of two wide spectrum organophosphorus insecticides with the same active ingredient on preimaginal development, adult survivorship and fecundity of E. finlandicus.The slide dip method was used to evaluate the toxic effects of a series of widely used insecticides and miticides to three populations of E. finlandicus. It was found that the mean lethal concentrations (LC50) of the tested insecticides and miticides varied among each of the three populations of E. finlandicus. The populations of the predatory mite that were collected from commercial orchards had higher LC50 values in certain insecticides and miticides probably because of the development of resistance. It is therefore concluded that populations of E. finlandicus can develop resistance to several insecticides under the pressure of intensive spray programs and, also, that the degree of resistance may vary between different populations. The effect of two different formulations, Cotnion and Gusathion, of the same active ingredient on the survival, development and oviposition of a resistant population of E. finlandicus was also studied. For the experiments, immature and adult individuals of E. finlandicus were kept individually on treated and untreated bean leaf disks (leaf-spray method). The exposure of E. finlandicus on these insecticides increased considerably the total developmental time of the mite compared to the untreated control. Nevertheless, 38% and 48% of the immature individuals, which were exposed to Cotnion and Gusathion respectively, survived. Also, a large proportion of the adults survived. Considering that in the field, different stages of the predatory mite may coexist, then a considerable number of mites can survive and develop great populations besides the presence of Cotnion and Gusathion residues. Fecundity was reduced when the mites were exposed to residues of the two formulations in comparing to the untreated control group. In conclusion, there was no significant difference in developmental time and fecundity between the individuals exposed to two formulations of azinphosmethyl, Cotnion and Gusathion. Populations of E. finlandicus have the ability to survive and reproduce when exposed to residues of Cotnion and Gusathion. However, there was a difference in the proportion of individuals that survived after the exposure as adults to these two formulations.